open-index/open-wikipedia-markdown huggingface dataset:
Buorkje foar begjinners

***Buorkje foar begjinners*** wie in Fryske telefyzjerige út dy't troch Omrop Fryslân. De tsien ôfleveringen waarden útstjoerd tusken 3 oktober 2018 en 5 juny 2019. 
It programma waard makke yn gearwurking mei Provinsje Fryslân, mei as doel om de ‘mienskip’ en de boeren tichterby elkoar te bringen. 

Yn it programma makket Emiel Stoffers, bekend as sjonger fan De Hûnekop, tsien kear dwers troch Fryslân om bekend te reitsjen mei it boerelibben. Yn it programma kaam er as net-boer yn oanrekking mei ikkerbou, feehâlderij, skiep en geiten. In ôflevering fan *Buorkje foar begjinners* duorre tsien minuten. De rezjy wie yn hannen fan Janko Krist 

## Ofleveringen
# Koweboer - Eastermar
# Geiteboer - Wikel
# Permakultuer - Seisbierrum
# Lamkes - Hantumerútbuorren
# Black Angus - Akkrum
# Hinnen - Tsjom
# Ikkerbou - Aldebiltdyk
# Bargefokkerij - Himmelum
# Hannelje yn hynders - Britswert
# Biologysk – Sondel
De Doelleazen

**De Doelleazen** is in Frysk partyduo dat bestiet út de deejays Sybren en Ronald út Bûtenpost.

De Doelleazen waard yn 2009 as grap oprjochte troch de Fryske deejays Sybren Schouwstra en Ronald Wielstra. As partyduo stutsen se bekende nûmers fan Fryske artysten yn in oansteklik nij jaske fan feestmuzyk. Yn harren feestmuzyk binne ynfloeden te hearren fan de Party Animals, Paul Elstak, Charlie Lownoise en Mental Theo. De produksje fan de tracks giet yn gearwurking mei bekende Fryske artysten. Sa kamen der bewurkings fan ûnder oare *[[De Mem fan Doutzen]]* fan Strawelte, *Strjitlizzer* fan Bricquebec, *[[It paad werom]]* fan Piter Wilkens, *Alderwetske Waldpyk* fan De Hûnekop, *Lit jim gean* fan Gurbe Douwstra. *De lêste* fan Gaatze Bosma is bewurke ta in act yn happy hardcore. 

It tsienjierrich bestean fan De Doelleazen waard fierd mei in feest yn Bûtenpost en it útbringen fan it jubileumalbum *Skijt oan de rest*. Op dy plaat steane covers, mar ek eigen wurk. 

Foar fuorbalferiening Bûtenpost bewurken se yn 2020 yn de koronakrisis it klupliet de Blauwkes. 
## Diskografy
* *Gek yn de kop(2020)
* *Skijt oan de rest* (2019)
* *Waldrave* (2015) EAN 8714533001435
* *De beuk deryn!* (2012) EAN 8762196534265

== Singles en EP’s ==
* *Met de vlam in de pijp* ft. Henk Wijngaard (2021)
*  *It wurdt altyd wer Kryst* ft Marcel Smit (2020)
* *Meissie meissie'' ft. Henk Wijngaard (2020)
Mosken (band)

**Mosken** is in Frysk sjongduo fan De Jouwer. 

Mosken bestie sûnt 2015 út Bert Steeman en Sjoerd van Kammen. Bert komt fan 'e Jouwer en Sjoerd fan Mosken. Beide muzikanten spilen earder ûnder oare yn *[[Brückenbauer]]* en (foarhinne) *[[Garments]]*. Sjonger Steeman wurdt begeliede troch dan wer piano, dan wer ukelele of gitaar. It twatal sjongt sûnt 2015 Fryske ferskes wêrûnder *Els en Wim*. It twatal wurdt bytiden útwreide ta de Mosken Band mei Marty de Vries, Joop Visser en Jelte Rypkema.

Yn febrewaris 2016 wiene se ien fan de beide winners fan Aaipop. Dêrom mochten se meidwaan op Aaipop 2017. Mosken waard letter útwreide mei bassist Ronald van den Oudenalder. 

Yn 2020 kaam dit trio yn de finale fan Liet de sjuerypriis mei *Leave Lieve*. Neidat de finale dat jier net troch gie, wûn de groep in jier letter de finale fan 2020+1 mei *Leave, Lieve*. Oare bekende nûmers binne *Amearika* en  *De kening fan Tsjalbert*.
Andries van Wieren

**Andries van Wieren** is in eardere drummer fan de Fryske reggaeband Luie Hond en it Amerikaanske Sister Sledge. Luie Hond kombinearre de reggae mei ska en rock, oant de band ein 2007 stoppe troch motivaaasjegebrek. Dêrnei hat Van Wieren him rjochte op artystemanagement. 

## Biografy
Yn 1996 studearre Van Wieren ôf oan it Prins Claus Conservatorium yn Grins as lesjaand musikus lichte muzyk Drums (cum laude), dêr’t hy yn 1997 cum laude syn útfierend musikusdiploma helle. Yn 1998 rjochte hy de drumskoalle Drumschool Dokkum op. Van Wieren toerde fan 2000 - 2003 mei Sister Sledge troch Europa, Súd-Amearika en de Feriene Steaten. Dêrnei waard hy drummer fan reggaeformaasje Luie Hond, dy’t al gau tekene by it label Sony BMG. Dêrneist spile hy mei ferskate artysten lykas Kool and the Gang, Debbie Sledge, Time Bandits, Bonnie St. Claire en de Friese trûbadoer Piter Wilkens.

Neist syn funksje as drummer by Luie Hond rjochte Van Wieren him ek op it management fan dizze groep. Dat die hy ûnder de bedriuwsnamme '3S Music', in namme dy’t yn 2015 omdoopt waard ta '3S Music Management'. Wyls hat it bedriuw trije festigingen te witten Amsterdam, De Falom en Boedapest. Bekende artysten út it 3S Music Management portfolio binne de Amsterdam Klezmer Band, MakeBelieve, Daily Bread, Dope D.O.D., My Baby, Jungle By Night en Michelle David and the Gospel Sessions. Ek is Van Wieren as Lecturer Music Management ferbûn oan NHL Stenden Hegeskoalle en de oplieding Pop en Media (D'Drive) fan it Friesland College yn Ljouwert.
Hosannah Harlingen

De ** Hosanna Harlingen** is in kristlike muzykferiening oprjochte yn 1925 yn Harns.

Inisjatyfnimmer ta de oprjochting wie D. v.d Wal. De muzykferiening krige earst de namme *Harlingen*. Letter, yn 1932, feroare de namme yn *Hosanna*, omdat men doe fûn dat dit better by in kristlike muzykferiening paste. Ynearsten waard begûn mei 16 leden, mar dat rûn al gau op nei 30. 
Yn de Twadde Wrâldoarloch, yn 1942, hat de feriening in skoft ûnderdûkt west, om reden dat men de troch de Dútser forskreaune muzyk net spylje woe. 

Yn 2000 bestie Hosanna 75 jier. Anno 2007 bestie Hosanna noch altiten as showband. Dêrneist ha se ferskate ûnderdielen: in jeugd-malletband, Algemiene Muzikale Foarming en in fjouwertal majorettepelotons.
De Wâldsang

**De Wâldsang** is in brassband út Bûtenpost, dy ‘t yn de jierren santich as koperensemble binnen de muzykskoalle "De Wâldsang" yn Bûtenpost ûntstien is.

## Skiednis
De mei-inisjatyfnimmer en earste dirigint Tjeerd Brouwer sammele de bêste koperblazers fan syn muzykskoalle om him hinne. Yn 1977 wie der in ôfkoppeling fan de muzykskoalle en sûnttiid is de brassband selsstannich. De brassband ûntwikkelde him fierder en al gau waarden der konserten útfierd, waard oan wedstriden dielnomd en waarden útstjoerings op de radio fersoarge. Sa waard de band net allinnich yn Fryslân bekend, mar ek dêrbûten. Fan 1975 ôf wie De Wâldsang sân kear "Brassband fan it Jier" by de wedstriden fan de VARA. De brassband waard fyftjin kear Nederlânsk kampioen op de Nederlânske Brassband Kampioenskippen.

Yn 1980 waard de brassband by de Europeeske Kampioenskippen yn Londen fjirde. Yn 1981 berikte de band it tredde plak. Mei ûtsûndering fan 1986 waard alle jierren meidien oan dit grutte muzykfeest. Yn 1990 waard men yn Falkirk (Skotlân) opnij tredde by de Europeeske Brassband Kampioenskippen. 

1999 wie in bysûnder jier. Neist de kampioenstitel by de Nasjonale Brassband Kampioenskippen waard men by it Fryske Brassband Festival twadde, fierder kampioen by de Internasjonale konsertwedstryd yn Leest (België) en yn Nederlân waard Brassband "De Wâldsang" útroppen ta "Brassband fan de iuw".

Nei Tjeerd Brouwer folgen oare diriginten lykas Dirk Lautenbach en Bienze IJlstra. Sûnt 1989 is Rieks van der Velde dirigint.

## Earelist

## Diriginten
* 1977-1983 Tjeerd Brouwer
* 1984-1985 Dirk Lautenbach
* 1985-1989 Bienze IJlstra
* 1989 -  Rieks van der Velde
Babi Pangangrock

**Babi Pangangrock** wie in Frysk rockfestival dat sûnt 2008 alle jierren oan de ein fan de winter organisearre waard, earst yn Feanwâlden en letter yn Feanwâldsterwâl.  It festival waard organisearre troch poppoadium 'It Badhûs' yn gearwurking mei de bandleden fan *Pilots* út Feanwâlden.

## Skiednis
Yn 2008 begûn it festival mei as doel om lokale bands de kans te jaan om poadiumûnderfining op te dwaan. Dêrneist wie it doel om wat foar de jongerein te organisearjen yn Feanwâlden. De ynspiraasje fan de namme wie de lokaasje fan de earste edysje, in Sineesk restaurant. . It festival wie op 19 desimber 2008 mei Jarretank út De Harkema, de Grinslanner formaasje *Long Way Down*, *The Pilots* (letter *[[Rekker]]*), de Ljouwerter Dave Westerhoff Band en rapper MC Germ. . 

Nei in koarte pauze waard it festival yn 21 jannewaris 2011 wer organisearre, dizze kear yn Feanwâldsterwâl. Optredende artysten wiene Newsense Memory, Jankobeus Seunnega, *Rekker*, Blackboxred en Barry Nice and the Nice Guys. 

De edysje fan 2012 waard op 16 maart hâlden yn Feanwâldsterwâl. Optredende artysten wiene Newsense Memory, Emiel (fan De Hûnekop), *[[Rekker]]*, *Garments* (foarhinne *Monstertux*), *Smack The Apple* en *Mundo Park*. 

De edysje fan 2013 wie op 8 maart yn Feanwâldsterwâl, mei optredens fan Newsense Memory, De Hûnekop, Rekker en Hilbrandt Mill.
Meissen

**Meissen** is in plak en in gemeente yn it Dútske bûnslân Saksen, op sa'n 25 km noardwestlik fan Dresden. It is de *[[Haadstêd|Kreisstadt]]* fan de lânkring Meissen. 

Meissen waard as delsetting stifte by in bocht yn de Elbe en waard oan it ein fan de 9e iuw foar it earst fermeld. Op in steile heuvel ferriisde yn de 13e iuw in goatyske dom, dy't yn de 19e iuw mei twa neogoatyske tuorren foltôge waard, 

## Skiednis

Yn 920 stifte kening Hindrik de Fûgelfanger (919-936) de boarch Misnia. Dat wie yn in tiid fan eastlike útwreiding en ûnderwerping fan de Slaven. Om it kastiel hinne bleaune oant yn de 12e iuw Slavyske stammen wenjen en út it slavyske doarp Meisa ûnstie Meissen. Tsjin it ein fan de 12e iuw waard de delsetting in stêd, werfan't de stedsrjochten yn alle gefallen yn 1332 dokumintearre binne. Yn 968 stifte Otto I it bisdom Meissen, dat oant 1581 bestie en foar de kulturele ûntwikkeling fan Saksen fan grut belang west hat. Sûnt 1089 hearske it Hûs Wettin oer it gebiet en de boarch wie it sintrum fan it markgreefskip. Meissen bleau de residinsje oant Dresden Meissen ôfloste. 
 
Sweedske troepen fernielden yn 1637 in grut part fan de stêd. Meissen kaam net mear oer de klap hinne en bleaun in stedsje sûnder grutte betsjutting. Mei de 19e-iuwske yndustrialisaasje en it oansluten op it spoar Dresden-Leipzig bloeide de stêd wer op.       

Yn 1710 sette Johann Friedrich Böttger yn de boarch útein mei de produksje fan it ferneamde Meissener porslein, dat de namme Meissen oer de hiele wrâld bekend makke.

## It besjen wurdich
* De Jehannes en Donatusdom (Domplatz, goatysk)
* De Albrechtsboarch (Domplatz)
* It Bisschofsschloss (Domplatz, letgoatysk)
* Domherrenstift (Domplatz)
* Frauenkirche (Markt, letgoatysk)
* Riedhûs (Markt, letgoatysk)
* Trinitatiskirche (stedsdiel Zscheila, iergoatysk)
* Tsjerke fan it Sint-Afrakleaster
* Martinskirche (stedsdiel Plossen, oarspronklik romaansk)
* Nikolaikirche (Triebischtal, iergoatysk)
* Urbanskirche (stedsdiel Cölln, barok)
* Wolfgangskirche (stedsdiel Obermeisa, letgoatysk)
* Ruïne Heilig Kreuzkloster (stedsdiel Klosterhäuser)

## Musea
* Stadtmuseum, Heinrichsplatz 3
* Kunstverein Meißen, Burgstraße 2
* Thürmer Pianoforte-Museum, Martinstraße 12
* Erlebniswelt Haus Meissen, Talstraße 9 


File:Meißen Domplatz 2 Meißner Dom dreischiffige gotische Hallenkirche , Westfassade.jpg|*Domtsjerke*
File:Meissen Albrechtsburg Innenhof-01.jpg|*Albrechtsboarch*
File:0010 Meißen 11.11.2010.jpg|*Riedhûs*
File:Domherrenhof.jpg|*Domherrenhof*
File:Blick über die Dächer von Meißen zur Kirche St. Afra.JPG|*Sicht op it Sint-Afrakleaster*
File:Frauenkirche Meißen.JPG|*Frauenkirche*


## Keppeling om utens
* Toeristyske ynformaasje op de side fan de stêd Meissen
Jarretank (band)

**Jarretank** wie in speedrock-/punkband út De Westereen.

Jarretank waard oprjochte yn 2004.  De band spile nei eigen sizzen Speedrock & Roll as willepunk/wâldrock & roll sjenre yn de line fan bands as Jitiizer en Strawelte. De nûmers binne benammen yn it Frysk skreaun. De teksten fan de band kinne omskreaun wurde as rebelsk mar humoristysk. Yn 2010 brocht de band de CD *Fryske Rebel* út, tagelyk mei de presintaasje fan in nije CD en fideoklip Jappie Kommando! fan De Hûnekop.  Yn 2011 makke Jarretank bekend te stopjen. Yn desimber fan 2011 joech de band in ôfskiedskonsert yn De Westereen. Trije bandleden giene, mei twa oaren, fierder as Smoking Gun. Ein 2013 joech de band in reünykonsert by it ôfskied fan poppoadium 'It Badhûs', mei ûnder oaren Newsense Memory.

## Bandleden
Jarretank bestie út:
* Melle 'Stek' Stienstra (sang)
* Gerard Tigchelaar (basgitaar/backing vocals)
* Dennie Barentsen (elektryske gitaar)
*  'Lytse' Jan' (elektryske gitaar)
* Sjoerd Jerrit de Vries (drums)

## Diskografy
* *Fryske Rebel* (2010)
Newsense Memory

**Newsense Memory** is in Ingelsktalige punkrock/alternative rockformaasje út Damwâld.

Newsense Memory begûn yn 2002, as in projekt fan Piter Reitsma, Auke van der Ploeg en Wilbert 'Donny' Schippers. *The Offspring*, *Blink 182* en *Green Day* wiene harren grutste ynspiraasjeboarnen. 

Yn 2007 berikte de band de finale fan de Poppriis fan Nederlân, wat harren in optreden yn de poptimpel de Melkweg oplevere. Letter yn 2007 kaam de earste EP út: *Fashion Amèricain*. Yn 2011 presentearre de band de twadde EP, The Sky Is The Limit. Yn it ferrin fan de tiid is de muzykstyl opskood fan punkrock nei alternative rock. Mar ek yn de nije nûmers bliuwe de punkroots te hearren. 

## Bandleden
Newsense Memory bestiet út:
* Piter Reitsma (elektryske gitaar/sang)
* Auke van der Ploeg (basgitaar/sang)
* Anne Martin Koree (drums/sang) - fan 2008 ôf
* Tjerk Jansma (elektryske gitaar) - fan 2012 ôf

Eardere leden
* Wilbert Schippers (drums oant 2008)
* Jelmer Woudstra (elektryske gitaar oant 2012)

## Diskografy
### Albums
**Trivia* (2013)
**The Sky Is The Limit* (2011)
**Fashion Amèricain* (2007)
Aart Lus & Ed Lip

**Aart Lus & Ed Lip** wie in Frysk elektroduo *([[Hiphop]])* oprjochte yn  Ljouwert en wie aktyf tusken 2008 en 2010

## Skiednis
Aart Lus is in alias fan Jan Petersen, dy’t ek muzikaal ek aktyf wie as 'Grootmeester Jan'. Ed Lip hjit yn it echt Cor Giesing. Ed & Aart begûnen harren muzikale wurkpaad yn maart 2008 mei it útbringen fan harren single *[[Ik bin su eil]]*. 
De single is folslein sprutsen yn it Liwwadders. De kombinaasje fan elektro en 'dialekt' late ta de yntroduksje fan de term *Dialektro*. Yn it neijier fan 2008 waard de single op it Frysk Popgala keazen ta 'Song fa it Jier 2008'. It nûmer waard in súkses, mei troch in stickerkampanje yn Ljouwert.

De lêste single fan it duo is *Supe!* Foar dizze single frege it duo iderien filmkes op te stjoeren fia de webside, hjir soene se dan de nije fideoklip meitsje. Yn 2008 makken se it liet *Mien peukn* want dy wie Ed altyd kwyt. 

Yn 2009 makken se noch *Skeef inne panty* mar yn 2010 stoppe it duo.
Reijnold Popma fan Oevering

**Reijnold** of **Rynoldus Popma van Oevering** (Wergea, doopt 6 jannewaris 1692 - Ljouwert, 3 novimber 1781) wie in Fryske oargelist, komponist en tsjerkemusikus.

## Libbensrin
Popma van Oevering groeide op yn in fermidden fan begoedige en ûntwikkele Friezen. Syn heit, dy’t him nei alle gedachten yn it oargelspyljen oplaat hat, wie Georgius Harmannus (Jurjen Harmens) Oevering, ûnderwizer, organist en teolooch yn it doarp Wergea by Ljouwert. Syn mem wie jonkfrou Jeltsje Reinsdochter (fan) Popma, kommend fan de Roardastate (no: *Museum [[Ald Slot]]*) yn Wergea. De heit waard yn 1706 beneamd as organist fan de Grutte of Grutte of Martinytsjerke en leraar oan de Latynske skoalle yn Snits, dêr’t de húshâlding wenne yn de Lytse Tsjerkestrjitte. 

De soan waard organist yn Ljouwert, op 16 septimber 1712 fan de Galileërtsjerke en op 26 febrewaris 1713, as stedsorganist, fan de Grutte of Jakobinertsjerke. Letter dat jier troude hy mei Sara Ketel, dy’t ek út in foarnaam laach kaam. Se krigen seis bern. Hy ûntwikkele him ta in aktyf en ynfloedryk tsjerkemusikus. Foar de Grutte Tsjerke wie in nij oargel nedich en Popma luts yn 1724 nei it westen fan it lân om in geskikte oargelbouwer te sykjen. It waard Christian Müller, dy’t it ferneamde haadoargel fan de Grutte- of Jacobinertsjerke yn Ljouwert makke, dat op 19 maart 1727 ynwijd waard troch ûnder oaren Popma sels. 

Hy bleau organist oant 1741. Hy wie der ek kariljonspiler en sette dat wurk fuort oant 1757. Syn frou Sara ferstoar om 1775 hinne, wêrnei’t syn pakesizzer Catharina by him ynluts om foar him te soargjen. Bekend is dat hy yn 1779 in hûs kocht yn de Sint-Jacobsstrjitte yn Ljouwert, dêr’t hy twa jier letter ferstoar op 89-jierrige leeftyd.

## Wurk
Popma wie in fernijer fan de tsjerkekoarsang yn Nederlân trochdat hy om 1740 hinne de stive foardracht fan psalmsettings ferfong troch in libbene, flotte en soepele wize fan sjongen. Yn it earstoan bestie hjir ferset tsjin fanút konservative fermiddens, mar al gau ferspraten syn ideeën har út Fryslân wei oer hiel Nederlân.

Popma komponearre ek. Fan syn hân soe in boek mei psalmmeldijen bestien hawwe. Syn opus 1 bestiet út *VI suittes voort’ Clavier*, ferskynd om 1710 hinne by de Amsterdamske muzykútjouwer Estienne Roger en opdroegen oan Marije Louise fan Hessen-Kassel. Hja wie de frou fan Johan Willem Friso fan Nassau-Dietz, de steedhâlder fan Fryslân, en bespile it klavesimbel en de barokgitaar. Popma wie op dat stuit ûngefear achttjin jier en toande him mei dit opus in pionier fan het Ingelske suite lykas Bach dy fiif jier letter ek skriuwe soe (de *Seis Ingelske suites*).

Yn 2017 ferskynde foar it earst in komplete cd-opname fan Popma syn seis suites troch Bob van Asperen, diels op klavesimbel en diels op Popma syn 'eigen' Müller-oargel fan de Ljouwerter Grutte Tsjerke.
Jacob Hoogslag

**Jacob Nanne Diederik Hoogslag**, bekend as **Jac.N.D. Hoogslag**, (Ljouwert, 31 maart 1877 – Wolvegea, 28 jannewaris 1969) wie in Fryske muzykpedagooch, komponist en dirigint.

Hy wie de soan fan nôtkommisjonêr, agint fan in stoomfeartûndernimming en direkteur fan in fersekeringskantoar Jacob Hoogslag en Liskje Bakkers. Hy krige nei de HBS syn muzykoplieding oan it konservatoarium fan Luik fan Lucien Mawet yn de fakken piano, solfège, muzykteöry, harmonielear, kontrapunt, keamermuzyk en kontrabas. Hoogslag slagge mei in earste priis foar syn pianospul. 

Hy troude yn De Haach 1902 mei Dirkje Maria de Boer. Hy fêstige him as muzykleraar yn Snits, organist Jelle Nauta wie ien fan syn learlingen. Hy waard ek direkteur fan ferskate sjongferienings, wêrûnder it mingde koar Excelsior. Yn oanfolling dêrop trede hy in soad op yn it noarden, mar ek yn Amsterdam. Ek siet hy faak yn organisaasjekomitees en sjuery’s fan muzyk/sjngkonkoersen en skreau artikels oer muzyk yn pleatslike tydskriften. Ein jierren tritich fêstige de húshâlding him yn Epse tichtby Gorssel, dêr’t it yn 1967 harren 65-jierrige troudei fierde. Hja stoar dêr, hy ferstoar yn Wolvegea. Se waarden beide kremeard.

Hy skreau in flink oantal wurkjes. Bekend fan him is *It Snitser Klokkespil*. Syn *Jounbea* op tekst fan Gysbert Japiks, yn 1926 noch in ferplicht wurk op sjongkonkoersen, ferskynde yn 1966 op in ep fan Polydor, útfierd troch it Kristlik Mingd Dûbelkwartet Bel Canto. Yn 1931 joech útjouwerij Osinga yn Boalsert it boekje *De Fryske Librije, De sang yn Fryslân* út (41 siden). Yn 1954 ferskynde fan him it boekwurk (32 siden) *Stamboom Hoogslag*, 1565-1954.
Hea!

**Hea!** is in Frysk telefyzjeprogramma fan Omrop Fryslân.

It programma bestiet út koarte filmkes oer moaie mominten yn Fryslân, gewoane Friezen, bysûndere ferhalen, drûge humor en Frysk. It publyk mei sels filmkes ynstjoere fan minstens 40 sekonden lingte. It programma giet oer 'hea'gewoane minsken yn somtiden 'hea'laryske situaasjes. Hea bestiet neist reportaazjes út Goeie! en ta beslút Samar in Momint. Hea! is te sjen op Omrop Fryslân fan tiisdeis oant en mei tongersdei om 17.15 oere.

## Hea!–liet
Yn 2017 die Hea! in oprop oan de harkers en sjoggers fan Omrop Fryslân om mei te helpen oan in nij liet. Mei dy ynstjoeringen hat Piter Wilkens in tekst en melodij skreaun. It publyk mocht aardige, grappige en orizjinele HEA!-moves of dûnskes by it liet betinke.
Elvis Presley Museum (Molkwar)

It **Elvis Presley Museum** is in museum yn Molkwar yn Súdwest-Fryslân.

It museum toant alderlei stikken út it libben fan de Amerikaanske sjonger en akteur Elvis Presley. Der is ûnder mear in sinjearde gitaar út 1959 oanwêzich dy’t de sjonger bespile yn de tiid fan syn militêre tsjinst yn Dútslân. Der wurde ek ferskate stikken klean fan de sjonger toand út deselde perioade en in shirt dat er oan hie by de opnames fan de film *[[Jailhouse Rock (film)|Jailhouse rock]]* (1957). Ek binne der filmsheets fan dizze film oanwêzich dy’t komme út de MGM Studios. Dêrneist wurde der ferskate oare stikken toand as bygelyks sinjearde platehoezen, filmposters, foto's, platen, ensfh.

De samling waard gearbrocht troch de eigenaresse Joke van Gent. Hja is sûnt 1956 fan en samler fan memorabilia fan Elvis. Hja iepene it museum yn 2000 yn antykpleats "De Marpleats" tusken Starum en Hylpen. De antykpleats wurdt tagelyk brûkt as museumwinkel mei besibbe artikels as orizjinele Amerikaanske jukeboxen fan it merk Rudolph Wurlitzer Company, popcornmasines en benzinepompkes.
## Galery

## Sjoch ek
* Fryske musea
Kristian Dijkstra

**Kristian Dijkstra** (Ljouwert, 19 maart 1988) is sjonger fan de Fryske band Twarres. Hy spilet akûstyske perkusje en sjongt de earste en twadde stim.

## Biografy
Yn 1997 begûn Kristian syn karriêre as slachwurker by it Pasveerkorps yn Ljouwert en waard dêrmei meardere kearen wrâldkampioen op it Wrâld Muzyk Konkoers yn Kerkrade. Ek trede hy op yn de Royal Academy of Music yn Londen. Yn 2008 spile hy mei it Pasveerkorps op it Big Bang Slachwurk Festival mei Toto-drummer Simon Phillips. 

Neist Twarres spilet Kristian ek yn de band 'The Woodrockers', in country/Bluegrass band.

## Twarres
Sûnt 2014 makket Kristian diel út fan de Fryske band Twarres. Tegearre mei Mirjam Timmer foarmet hy de band. Yn 2016 waard de earste offisjele nije single *Fûgelfrij* útbrocht yn de nije besetting.
Bleeker Hûs

It **Bleeker Hûs**, hjoed-de-dei almeast **Bleekerhûs** neamd, is in hûs oan it Mûnein yn Drachten. It waard yn 1806 boud as dokterswent foar Dirk Harts van der Meer.

It pân waard yn 1952 neamd nei dokter Hendrik Willem Bleeker (1876-1944) dy't it as wen- en praktykromte brûkte. Hy wie in singelier man; fan 1904 oant 1944 oefene er syn praktyk út. Hy wie net allinne dokter, mar ek drankbestrider, learaar oan de Rykskweekskoalle en mei-oprjochter en dosint fan de Folksuniversiteit.

It gebou is yn de rin fan de tiid oan de bûtenkant net feroare. Lâns de foargevel fan it Bleekerhûs steane noch de oarspronklike, mei keatlings ferbûne stoeppeallen. De yngongspartij fan it gebou ûnder dwerskap wurdt bekroand mei in klokgevel. De foardoar, in paneel-fleugeldoar mei boppeljocht, stiet tusken pilasters dy't de útstekkende ferdjipping stypje. Yn de linker topgevel binne trije gevelstenen mitsele, dêr't ien fan it jiertal 1641 draagt. Boppe de stegedoar oan dy kant sit in byldhoud kopke mei fleugels. Rjochtsachter it pân is it eardere koetshús.

De dokterswent waard yn 1952 it ûnderkommen fan de âldheidskeamer fan de gemeente Smellingerlân (letter museum) 'It Bleekerhûs' en wie ek it plak yn Drachten wêr't De Stijl en Dada oan it publyk toand waard. Yn 1979 ferhuze it ta 'Museum Smallingerland' (no Museum Dr8888) omneamde museum nei de oare kant fan it Mûnein, nei it eardere gemeentehûs.

Sûnt is der in toskedokterspraktyk yn it Bleekerhûs fêstige.
De Specials

**De Specials** wie in Nederlânsktalige band út De Lemmer ûnder lieding fan oprjochter Bert Tinge. 

Oare bandleden wiene Piet Vorenholt (De Like), Adri Hogenbirk (Drachten) en Giorgie Chivera (Grins). Geert ten Boom spile in skoft mei as akkordeonist. De band wie ein jierren sechtich populêr yn de noardlike provinsjes.
De Specials hellen yn 1969 mei *Tomaatje* it 24ste plak yn de hitparade.

Yn 1993 ferjonge de band mei in nije besetting: Bert Tinge (basgitaar, tromboane, trompet en sang), Herman Bonthuis (sang en gitaar), Ferencz Deli (toetsen en sang) en Otto van der Heide (slachwurk en fang).
Soms song Bonthuis yn it Grinzersk. De Specials treden ek op ûnder de namme de *Hekkesluiters*.

## Diskografy
;Singles
* *Tomaatje / Tante Nel* (Olala 5004, 1969)
* *Spaanse vliegenier / Buurman* (Olala 5006, 1970)
* *Spaans café / Waar had ik m'n verstand* (Elf Provinciën ELF 6535, 1970)
* *Je hebt het helemaal / Rosita* (Elf Provinciën ELF 7577, 1970)
* *Heya Jan Bols / Wat gaan ze hard op de schaatsen* (Elf Provinciën ELF 6626, 1971)
* *Ard die heeft de wereldcup / Wat gaan ze hard op de schaatsen* (Elf Provinciën ELF 6640, 1971)
* *Ajax wint de wereldcup / Onze voetbalclub heeft elf zonen* (Elf Provinciën ELF 6641, 1971)
* *Cruyffie oh Cruyffie / Ajax* (Elf Provinciën ELF 6695, 1972) *In the sunlight / Arah the Arab* (Elf Provinciën ELF 6731, 1972)
* *Oei, oei, de beer is los / Ja, ik wil jou alleen* (De Zilvervloot 05 15193-4, 1973)
* *Maria Christina / Mens en natuur* (De Zilvervloot 05 15240-6, 1973)
* *Meisjes / Cindy* (De Zilvervloot 05 15462-3, 1974) *FC Groningen, laat ons weer eens juichen / Hey, hey, fideldomdee (Nait soez'n)* (FC Groningen FC 500, 1974)
* *Regreza Maria / Daddy's old piano* (BASF 05 15522-0, 1975)
* *Roekie zoekie / Beter een pils in de hand* (Polydor 2050 389, 1975)
* *Het Piet Kleine lied / Gouden 10.000 meter race* (CNR 141 331, 1976) (Yn de mande mei Piet Kleine en Theo Koomen)
* *Overal zijn mooie meisjes / En van je hela hola* (CNR 141 377, 1976)
* *Olé Feenstra / Thialfwals* (Telstar 2601, 1977)
* *Polka pose / Oh, wat een tijd* (WEA WEAN 18 012, 1979)
* *Amore / Ik ben 'n mens" (Telstar 2822, 1979)
* *Holadiejee / 's Zondagsmorgens* (Telstar 2878, 1979)
* *Tomaatje / Voor jou* (Telstar 3066, 1980)
* *Droager van 't Grunninger laid / Moeke* (Telstar 3159, 1980)
* *Tomaatje / Ik heb 'm* (Dureco 4237, 1980)
* *Ik zal nooit weer dronken wezen / Nee, nee vergeet het maar* (Telstar 3237, 1981)
* *'s Zondags 's morgens naar opa en oma / Alles in 't leven* (Telstar 3418, 1981)
* *Radio Monte Video / Hou 'm in de lucht* (Starlet 10 150, 1981)
* *Surf / On the beach* (Dureco 4578, 1982)
* *Dronken sappie / Rode rozen* (Non 178, 1983)
* *Wij blijven vrienden van FC Groningen / FC Groningen olé'' (LL 90/002, 1990) (yn de mande mei de FC Groningen seleksje en freonen]
8501Indie

**8501Indie** is in muzykkollektyf op De Jouwer. 

De stifting 8501Indie hat as doelstelling om de popmuzyk en de popkultuer yn en om De Jouwer te stypjen, te befoarderjen en te behâlden. De stifting is neamd nei de postkoade fan De Jouwer. 
It kollektyf waard opset troch in tal muzikanten dy’t yn meardere gearstallings ferskate bands foarmen as Bruckenbauer, Fools & Pretenders en Soldier One. Op it Jouster yndustryterrein bouden se in eigen ûnderkommen mei opnamestudio oan de Edisonwei 7. Yn it gebou is in romte dêr’t fideo’s/klips makke wurde kinne. 

Inside Out hjit it eigen festifal fan de stifting. Der wurde aktiviteiten organisearre lykas muzyklessen yn gitaar, basgitaar en drums (8501Music) en der is in eigen platelabel (8501Rekkords). Boppedat organisearret 8501Indie de Jouster foarronde fan de Lytse Priis fan Fryslân. Alle jierren wurde troch de stifting awards útrikt.

Yn 2020 wûn 8501Indie de Fryske Poppriis.  De Poppriis waard yn 2021 digitaal útrikt omdat de priisútrikking ein 2020 net trochgean koe troch de koronapandemy.
Meissen (Landkreis)

De **Landkreis Meissen** is in lânkring yn de Dútske Frijsteat Saksen. De lânkring bestiet út it kearngebiet fan it eardere markgreveskip Meissen en waard stifte op 1 augustus 2008.

## Geografy
De lânkring Meissen is in lânkring yn it noardlike midden fan de Frijsteat Saksen, dêr't de Elbe dwers troch hinne streamt. Oanbuorjende distrikten binne yn it noarden de lânkringen Oberspreewald-Lausitz en Elbe-Elste yn Brandenburch, yn it easten de lânkring Bautzen, yn it súdeasten de kringfrije stêd Dresden, yn it suden de lânkring Sächsische Schweiz-Osterzgebirge, yn it súdwesten de lânkring Mittelsachsen en yn it noardwesten de lânkring Nordsachsen.
 
It heechste punt fan de lânkring leit 340 meter boppe seenivo yn it Zellwald by Nossen. It op ien nei heechste punt is de Baeyerhöhe mei in hichte fan 320,5 meter.

## Stêden en gemeenten
De lânkring bestiet út 28 gemeeenten, wêrfan 10 stêdsrjochten hawwe. De stêden Coswig, Großenhain, Meissen, Radebeul en Riesa meie de spesjale namme *Große Kreisstadt* drage. Njonken de stêden binne der noch 18 gemeenten sûnder stedsrjochten, dy't gearwurkje en foar in part ek mei stêden bestjoerd wurde. Der binne optheden (2021) trije bestjoersgemeenten yn de lânkring Meissen. 

Op 31 desimber 2020 wie Radebeul mei goed 33.800 ynwenners de grutste stêd, folge troch Riesa mei likernôch 29.300 ynwenners en de haadstêd Meissen mei likernôch 28.200 ynwenners.
Hawar (band)

**Hawar** wie in Fryske band dy’t bestie út de bruorren Geert (Ouster-Nijegea, 1934) en Jurjen ten Boom (Ouster-Nijegea, 1952). 

Geert spile akkordeon en Jurjen slachwurk. It duo song Fryske lietsjes as ‘’Ienris sil de tiid wer komme’’.
De beide bruorren spilen earder yn Spic en Span.
Geert ten Boom spile ek by De Specials, it Nederlânsktalige *Duo Knoei* en it amusemintsorkest *De Beljons*.

## Diskografy
;LP’s mei oaren
* *Fryske toppers 2, Tusken Iselmar en Jouster Toer* (Friborg RCS 502, 1982)
* *Kent u ze nog?*, (Frigram FG 501, 1983)
Festival fan de Nije Sinema

It **Festival fan de Nije Sinema** (Frânsk: *Festival du Nouveau Cinéma*) is in filmfestival dat elts jier yn oktober holden wurdt yn 'e Kanadeeske stêd Montreal. It evenemint bestiet sûnt 1971 en duorret altyd tolve dagen. It Festival fan 'e Nije Sinema is it âldste filmfestival fan Kanada. De oarspronklike namme wie Festival International du Cinéma en 16mm de Montréal. It festival feroare dêrnei fiif kear fan namme, en krige de hjoeddeistige namme yn 2004. Op it Festival fan 'e Nije Sinema wurde ûnôfhinklike films út 'e hiele wrâld fertoand oan in publyk dat elts jier út mear as 160.000 persoanen bestiet. 
__NOTOC__
## Seksjes
De films dy't fertoand wurde op it Festival fan 'e Nije Sinema wurde opdield yn 'e folgjende seksjes:
* Compétition internationale: in ynternasjonale kompetysje fan ûnôfhinklike films
* Compétition nationale: in nasjonale, Kanadeeske kompetysje fan ûnôfhinklike films
* Temps Ø: in seleksje films fan drystmoedige rebelske filmmakkers
* Incontournables: in seleksje fan nije films fan 'e grutste nammen yn 'e filmyndustry
* Les Nouveaux alchimistes: in seleksje eksperimintele films dy't de regels brekke en op 'e siik geane nei it ûnbeheinde potinsjeel dat de filmkeunst biedt
* Panorama international: in seleksje ynternasjonale spylfilms
* Histoire(s) du cinéma: in seleksje fan retrospektiven op films dy't fan grutte ynfloed op 'e filmskiednis west hawwe
* Présentations spéciales: in eklektyske seleksje fan ûngewoane films
* P'tits loups: in seleksje nije bernefilms
* Les Rencontres pancanadiennes du cinéma étudiant of RPCE: in nasjonale Kanadeeske kompetysje fan koarte films makke troch studinten oan 'e filmakademy

Fierders is der ek FNC Explore, in programma op it mêd fan ynteraktive produkten en firtuele reäliteit dat foar eltsenien tagonklik is, en it FNC Forum, in moetingsplak foar lju dy't har wurk hawwe yn 'e filmyndustry.

## Prizen
De folgjende prizen wurde útrikt op it Festival fan 'e Nije Sinema:
* Louve d'Or
* Daniel Langlois Innovation Award
* Prix d'Interprétation
* Fipresci Prize
* Loup Argenté
* Grand Prix Focus Short Film
* Temps Ø People's Choice Award
* Nouveaux alchimistes Prize
* Experimentation Award
* Dada Award
* P'tits Loups Award

## Keppelings om utens
*Offisjele webside fan it Festival fan 'e Nije Sinema
Wilfred Jackson

**Wilfred Jackson** (Chicago, 24 jannewaris 1906 – Newport Beach, 7 augustus 1988) wie in Amerikaansk animator dy't by Disney wurke.

## Filmografy

## Keppelings om utens
Esther de Jong

**Esther de Jong** (Dokkum, 1994) is in sjongeres en lietsjeskriuwster út Dokkum. 

Neidat se yn 2015 ôfstudearre wie oan de Akademy foar Popkultuer yn Ljouwert spile se yn bandsjes as *O, Kutjes* en *Hilbrandt*. Se wie te sjen op Oerol, Noorderzon, Freeze Festival, Explore the North en Eurosonic.

Yn 2018 wie se te hearren op it album 'In transit', in hommaazje oan Louis Couperus. Se waard dêrby begelaat troch 'De Kik'. Yn 2018 joech se in konsert yn de menniste tsjerke fan Dokkum as ûnderdiel fan 'Helden van Hjir' ûnder rezjy fan Kulturele haadstêd 2018. Oant 2019 trede se solo op. De bandleden dy’t har sûnt 2019 ûndersteune binne Daan van Beijeren (toetsen en sang), Jochem Knoef (drums) en Esker van de Werken (snaren, toetsen en sang). Wende en Robert Long hearre ta har muzikale favoriten.  Se neamt har muzyk ‘Deiboekmuzyk’, omdat se dingen op muzyk set dy’t se yn it deistige libben meimakket. Meastentiids binne it libbenssaken dy’t drôvich binne en djip lizze.

Esther is in dochter fan de Dokkumer organist Joop de Jong. 

## Fryske Poppriis
Yn 2019 wûn se as muzikale tûzenpoat de Fryske Poppriis.  De sjuery neamde neist har nije platekontrakt ek har fermogen om 'in soad dwersferbannen oan te snijen' en har autentisiteit.  

## Diskografy
;Singles
* *Meters diep* (Excelsior Recordings, 2019)
* *Haas* (ER, 2019)
* *Vitrine* (ER, 2019)
* *Dwalen* (ER, 2019)
;EP 
* *Van mij* (Excelsior Recordings, 2020)
Hamilton Luske

**Hamilton Somers Luske** (Chicago, 16 oktober 1903 - Bel Air, 18 febrewaris 1968) wie in Amerkaanske animator en filmregisseur.

Hy kaam yn 1931 by de Walt Disney Productions animaasjestudio. By de produksje fan de film *[[Snow White and the Seven Dwarfs (film út 1937)|Snow White and the Seven Dwarfs]]* wie er de haadanimator dy't ferantwurdlik wie foar it útbyldzjen fan Sniewytsje. Yn dy rol kaam er op it idee om akteurs as libbene modellen foar de animaaasjes te brûken. Nei it súkses fan 'Sniewytsje' regissearre en mei-regisearre ferska Disneyprojekten, ûnder oaren de koarte film *Ben and Me* dy't in Oscarnominaasje krige.

De film *[[Cinderella (film út 1950)|Cinderella]]*, regissearre troch Hamilton Luske, wûn de Gouden Bear yn 1951. Yn 1965 wûn er, tagelyk mei Peter Ellenshaw en Eustace Lycett, de Academy Award foar spesjale effekten foar de film *[[Mary Poppins (film)|Mary Poppins]]*.

Yn 1999 waard Luske postúm eare as ien fan de Disney Leginden.

Yn 2016 krige er de Retro Hugo Award foar *[[Pinocchio (film út 1940)|Pinocciho]]*.

## Filmografy as regisseur
In kar:
* *[[Pinocchio (film út 1940)|Pinocchio]]* (1940)
* *[[Fantasia (film út 1940)|Fantasia]]* (1940)
* *[[The Reluctant Dragon (film út 1941)|The Reluctant Dragon]]* (1941)
* *[[Saludos Amigos]]* (1942)
* *[[Make Mine Music]]* (1946)
* *[[Fun and Fancy Free]]* (1947)
* *[[Melody Time]]* (1948)
* *[[So Dear to My Heart]]* (1948)
* *[[Cinderella (film út 1950)|Cinderella]]* (1950)
* *[[Alice in Wonderland (film út 1951)|Alice in Wonderland]]* (1951)
* *[[Peter Pan (film út 1953)|Peter Pan]]* (1953)
* *[[Ben and Me]]* (1953)
* *[[Lady and the Tramp (film út 1955)|Lady and the Tramp]]* (1955)
* *[[Donald in Mathmagic Land]]* (1959)
* *[[One Hundred and One Dalmatians]]* (1961)
* *[[Mary Poppins (film)|Mary Poppins]]* (1964)
* *[[Scrooge McDuck and Money]]* (1967)

## Keppeling om utens
*  Hamilton Luske yn de IMDb
Da Mouth of Madness

**Da Mouth of Madness**, artystenamme fan **Sietse van Daalen** (Ljouwert, 19 augustus 1974) is in Fryske *Master of Ceremony* (MC) yn de hardcore housescene.

Van Daalen begûn syn karriêre tegearre mei DJ Uzi. Yn it earstoan foarmen se de hiphopformaasje *2 Damn Dope*. Yn 1994 stapten se oer op hardcore house. Harren earste optreden wie op it feest *7 Gates 2 Hell* yn Deinum, koart dêrnei folge troch in optreden op Thunderdome on tour. Harren optreden op dit feest late ta fierdere gearwurking mei organisator ID&T. Yn 1996 stiene se tegearre op Thunderdome '96 yn Ljouwert, Mysteryland, The Love Parade yn Berlyn en se reizgen op mei *Thunderdome on Tour*. Yn 1997 waard Van Daalen neist Gabber Piet ien fan de presintators fan *TMF’s Hakkeeh*, wêrmei’t hy mear as 42 ôfleveringen makke hat. Neidat Gabber Piet it programma ferliet de hy de presintaasje mei Richard Koek (Drokz).

## Solokarriêre
Ek as solo-artyst wie hy presintator fan ûnder oare Thunderdome, Defqon.1, Mysteryland, Dominator, Masters of Hardcore en Qbase. Letter waard hy benammen aktyf mei de Belgyske organisaasje Footworxx. Yn it bûtelân wie hy ûnder oare aktyf yn Dútslân, Belgje, Ingelân, Skotlân, Ruslân en Spanje. Yn 2012 wie hy koarte tiid lid fan The Dreamteam. Yn 2015 brocht hy it album "Old Dog New trixx" út. Dit album wie oant dan it ienige hardcore album fan in MC dat útkaam as hardcopy.

## Radio Host
Hast acht jier presintearre hy tegearre mei Andre van Zuilen (MC Justice) Thunderdome Radio. Yn 2014 naam Van Daalen mei trije oare freonen it radiostasjon Gabber.FM oer. Op dit online radiostasjon hat hy elke woansdei it radioprogramma ‘’Lock and Load radio’’. En ien kear yn de moanne presintearret hy mei Andre en Arjen (MC Justice en Kosmixx) it programma ‘’Footworxx Radio’’.

## Priis
Yn 2016 wûn Da Mouth of Madness de Fryske Poppriis.
Janpier Brands

**Janpier Brands** (De Gordyk, 1967) is in direkteur yn de kultuersektor. Hy wie jierrenlang twadde man fan de Akademy foar Popkultuer en letter direkteur fan it Ljouwerter popsintrum Neushoorn.  

Brands groeide op yn De Gordyk en gie nei skoalle yn Drachten. Nei syn stúdzje yn Ljouwert wenne er in skoft yn Grins dêr’t er wurke foar it poadium Simplon en it jierlikse festival Noorderslag. Yn Grins spile er bas by Meindert Talma en yn in soad oare bandsjes. Dêrneist wie er kultuerskout en beliedsadviseur fan kultuerynstellingen en oerheden.  

Mei it ferdwinen fan de keunstakademy en it konservatoarium út Ljouwert, troch it ‘heare-akkoard’ fan Wiegel en Vonhoff yn 1989, rûn it kulturele libben yn Ljouwert werom. In nije oplieding foar popkultuer soe de dynamyk yn de stêd werombringe moatte. Brands waard yn 2003 ien fan de oprjochters fan de hbû-oplieding Minerva Akademy foar Popkultuer yn Ljouwert. Hy soe achttjin jier yn Ljouwert bliuwe, de lêste twa jier as mei-oprjochter fan it poppoadium Neushoorn. 

Yn 2017 waard Brands direkteur fan poadium- en produksjehûs WORM yn Rotterdam. WORM is in stifting foar eksperimintele, avant-garde- en undergroundkeunst, benammen muzyk en film. Binnen in jier waard Brands ûnderskieden mei it 'IJzeren Podiumdier' foar it bêste poppoadium yn Nederlân. Op 1 novimber 2022 waard er út namme fan Codarts en de Willem de Kooning Akademy meidogger oan de Bauhaus Cultuur&Campus op Rotterdam Súd.
 
## Priis
Yn 2015 wûn Janpier Brands de Fryske Poppriis.

## Keppeling om utens
* Diskografy by www.discogs.com
Provinsjale wei

In **provinsjale wei** is in dyk yn Nederlân dy't oanlein, ûnderholden en beheard wurdt yn opdracht fan de provinsje. In soad provinsjale wegen yn de beboude kom wurde beheard troch de gemeente. De provinsje betellet de oanbelangjende gemeente in bydrage foar it behear.

In provinsjale wei kin yn in foarm fan in autosneldyk of autodyk boud wurde. De measte provinsjale diken hawwe lykwols in inkelde rydbaan, wylst guon in dûbele rydbaan hawwe. Yn Nederlân wie der yn 2004 totaal 6.713 km oan provinsjale wegen.

## Provinsjale wegen yn Fryslân
Yn Fryslân binne de neikommende diken provinsjale wegen:

De measte fan dy diken binne útfierd as inkelde rydbaan, dus mei twa rydstripen. In part fan de N356 fan Dokkum nei Nijegea (de Sintrale As), in part fan de N355 fan Ljouwert nei Hurdegaryp en in part fan de N381 fan it knooppunt Drachten nei Easterwâlde binne útfierd mei in dûbele rydbaan (2x2).

## Sjoch ek
* Rykswei
* Autowei
Willem de Vries

**Willem de Vries** (Quatrebras, 1968)  is in Fryske programmamakker fan muzykprogramma *Noardewyn (Live)*, oprjochter fan Wâldrock, popsjoernalist en eigener van Big Apple Management (Reboelje/Klinkhamer/Piter Wilkens) tegeare mei syn broer Lubbert Jan en Willem Wâldpyk Entertainment. De Vries wurke foar de omroppen Vara, Wrâldomrop, Omrop Fryslân. 

Willem de Vries trede al jong op as deejay mei house en trancemuzyk. Yn 1992 begûn er oan in stúdzje Nederlânske Letterkunde oan de NHL. It begûn by de lokale Omrop SLOT mei it muzykprogramma "Harsensskrabje". Dêrnei wurke er in skoft foar de vara-programma's "popkrant"  en "Vuurwerk". By Omrop Fryslân sette er útein by it jongereinprogramma Radio 18. Doe't dat programma stoppe makke er it muzykprogramma *Popskuor* en joech tegearre mei presintator Eric Ennema in soad bands in poadium. Geregeldwei waarden der live-opnames útsjoerd fanôf festivals lykas Wâldrock. Willem de vries hie Wâldrock yn 1980 opsetten mei Rinto Bekkema en Kees Koudstaal. Yn 2007 waard hy programmamakker/producer en presintator fan it muzykprogramma Noardewyn en Noardewyn Live. Ek yn Noardewyn krigen jonge, talintfolle acts in kâns en krigen nije lokale inisjativen in poadium. By live-útstjoerings op radio én telefyzje waard hy ynspirearre troch de programma’s fan de Britske presintator en muzikant Jools Holland. As popsjoernalist makke er namme en hy ynterviewde geregeldwei gutte nammen as Black Sabbath, Chi Coltrane, Dubliners, Boudewijn de Groot, Ray Charles, BB King, 10cc, Megadeth, Shane Macgowan, Biohazard, Keith Caputo, JR Walker en Kim Wilde. 

It stypjen fan de lokale popkultuer bleau lykwols it wichtichst foar him. It levere him yn 2013 de Fryske Poppriis op. De Vries krige de priis útrikt yn poppoadium Romein.  Hy waard troch de sjuery wurdearre om it entûsjaste presintearjen. 

## Prizen
* Bernlefpriis (2016)
* Gouden Sadel Award (2014)
* Fryske Poppriis (2013)
Poadium Asteriks

**Poadium Asteriks** is in poppoadium yn Ljouwert, oprjochte yn 2010. De konserten wurde hâlden yn it kultureel bedriuwensintrum de Blokhûspoarte, dat foarhinne in hûs fan bewar wie. De organisaasje bestiet út frijwilligers.

Poadium Asteriks is ûnderdiel fan Stichting Asteriks dat ek popfestival *[[Welcome to the Village]]* organisearret.

Yn 2011 wûn Poadium Asteriks de Fryske Poppriis.
Serious Record

**Serious Record** wie it besykjen om wrâldrekôr te fêstigjen fan it langste muzikale optreden ea. 

It âlde rekôr fan in Amerikaanske bar stie op 360 oeren. Fryske muzikanten spilen yn desimber 2013 twa wiken lang dei en nacht non-stop live efter elkoar op ferskate poadia. Mei 364 oeren yn totaal waard it âlde rekôr mei fjouwer oeren ferbettere. De finansjele opbringst fan € 17.500 gie nei Serious Request.   

De aksje waard mooglik makke troch in belangeleaze gearwurking tusken D’drive, Poadium Asteriks en Poppoadium.  

## Priis
Serious Record wûn mei dizze promoasje fan de popmuzyk de Fryske Poppriis fan 2014.
Banneux

**Banneux**  (ek: Banneux Notre-Dame) is in doarp by Louveigné tusken Luik en Spa yn 'e gemeente Sprimont yn de Belgyske provinsje Luik. 

Banneux is rûnom by katoliken ferneamd fanwegen de Marijebeafeart. Dy ûnstie yn 1933 nei't it tolvejierrige famke Mariette Beco (1921–2011) sei dat hja tusken 15 jannewaris en 2 maart fan dat jier achtris Marije sjoen hie. De Hillige Jongfaam soe har bekend makke ha as de *Vierge des Pauvres* (Jongfaam fan de Earmen) en frege by ien fan de ferskinings it famke in kapel te bouwen. Dy kapel waard itselde jier yn de foartún fan it hûs fan de famylje Beco op it plak fan it ferskinen fan Marije boud. 

In biskoplike kommisje ûndersocht tusken 1935 en 1937 de ferklearring fan Mariette Beco. Sûnt 1948 waard útein set mei de bou fan in basilyk. Op 19 maart 1942 joech biskop  Kerkhofs fan Luik de tastimming om Us Leaffrou fan Banneux te ferearjen en op 22 augustus 1949 folge de befêstiging fan it boppenatuerlike karkater fan de ferskinings. It Fatikaan folge yn 1952. 

Mariette Beco boaske letter en krige in ienfâldige hûshâlding. Wylst waard Banneux in drokbesocht beafeartsplak. Alle jierren bringe sa'n 500.000-700.000 pylgers in besite oan Banneux, fral út Belgje sels en Dútslân en Nederlân en it is ien fan de meast besochte plakken yn Walloanje. Oan in boarne, dy't troch Marije oan Mariette oanwiisd wie, wurdt in genêskrêftige wurking taskreaun. Njonken in prosesjepark binne der ek in soad hoarekasaken en winkels dêr't religieuze saken ferkocht wurde.

Paus Jehannes Paulus II besocht it plak yn 1985. Yn 2008 waard it 75-jierrich jubileum fierd.

Yn juny 2005 waard yn de kapel brân stifte en yn april 2008 binne der acht metalen krusen stellen. Alle dagen wurdt de Hillige Misse lêzen, wurde siken segene, is der romte foar stille oanbidding, bycht en it bidden fan de roazekrâns. Ek binne der aktiviteiten foar bern en jongerein.
List fan rykswegen yn Nederlân

Dit is in **list fan alle [[rykswegen]] yn [[Nederlân]]**.

## 1 oant 9

## 10 oant 19

## 20 oant 29

## 30 oant 39

## 40 oant 49

## 50 oant 59

## 60 oant 69

## 70 oant 79

## 90 oant 99

## Oer 100
Filmfestival fan Goateboarch

It **Filmfestival fan Goateboarch** (Sweedsk: *Göteborg Film Festival*), ôfkoarte ta **GFF**, is in filmfestival yn 'e Sweedske stêd Goateboarch, dat elts jier oan 'e ein fan jannewaris en/of it begjin fan febrewaris holden wurdt. Foarhinne hiet it it **Ynternasjonaal Filmfestival fan Goateboarch**. It evenemint jout omtinken oan sawol lange as koarte films, en sawol ferheljende films as dokumintêres.

It Filmfestival fan Goateboarch bestiet sûnt 1979 en hat in doer fan tsien dagen. Op 'e earste edysje waarden 17 films fertoand yn 3 filmsealen foar in publyk fan yn totaal 3.000 man. Anno 2012 waarden der 450 films út 70 ûnderskate lannen yn 10 bioskopen en ferskate oare filmsealen fertoand, dêr't 115.000 minsken op ôf kamen. It festival is wichtich as in moetingsplak foar produsinten en regisseurs út 'e Skandinavyske filmyndustry.

Op it Filmfestival fan Goateboarch wurde de Dragon Awards útrikt yn 'e folgjende kategoryen:
*Dragon Award foar Bêste Skandinavyske Film (ek bekend as *Nordiska Filmpriset*)
*Dragon Award foar Bêste Skandinavyske Film – Publykspriis
*Dragon Award foar Bêste Spylfilm – Publykspriis
*Dragon Award foar Bêste Skandinavyske Dokumintêre (sûnt 2013)
*Dragon Award foar Bêste Sweedske Dokumintêre
*Ingmar Berman International Debut Award (foar in debút as regisseur)
*Dragon Award foar Nij Talint

## Keppelings om utens
*Offisjele webside fan Filmfestival fan Goateboarch
3voor12

**3voor12** is in multimediaal platfoarm foar popmuzyk fan de Nederlânske publike omrop VPRO. 3voor12 waard oprjochte op 15 maaie 1998 en fierde yn maaie 2018 syn tweintichjierrich bestean.  

3voor12 hat in útwreide website mei ûnder mear ynterviews, albumresinsjes en festivalferslaggen. Dêrneist hat it platfoarm in radioprogramma op 3FM. Mei syn ferskillende kanalen hat 3voor12 ferskillende prizen yn de wacht sleept, wêrûnder de Fryske Poppriis, de Pop Media Prijs en de Gouden Pixel.

3voor12 docht gauris ferslach fan festivals as Lowlands, Pinkpop, Eurosonic Noorderslag en Into The Great Wide Open.
 
## 3voor12 Award
Sûnt 2004 rikt 3voor12 elk jier in priis út foar it bêste Nederlânske album fan it jier. De redaksje fan 3voor12 nominearret tolve albums, wêrnei’t in sjuery fan muzikanten, profesjonals út de muzykyndustryy en publyksleden beslút hokker album de 3voor12 Award wint. Allinnich de Nymweechske rockband *De Staat* wûn de priis oant no twa kear, yn 2009 foar *Wait For Evolution* en yn 2016 foar *O.*
Jan Switters

**Jan Switters** (1959) is in Fryske producer út Gau. Yn 2009 wûn hy de Fryske Poppriis foar syn jierrenlange wurk efter de skermen. Yn 2009 naam er it behear oer fan de Popkelder yn Ljouwert. 

Switters docht it lûd foar in soad bands en begeliedet oankommend talint. Syn Landscapestudio stiet oan de Boeijengastrjitte yn Gau.
It Bolwurk

**It Bolwurk**, Nederlânsk: *Het Bolwerk*, is sûnt 1973 in poppoadium foar hjoeddeiske muzyk yn Snits. It poadium is ûnderdiel fan *Kultureel Kertier Snits*.

It poadium is neamd nei it bastion It Bolwurk, tichtby it poadium. It Bolwurk stiet oan de tsjerkegrêft, neist de Noardertsjerke en sit yn de eardere *Bolwerkschool*. It poadium is yn de sechtiger jierren boud, en is lanlik besjoen, in middelgrut poadium. It gebou is yn 2009 folslein renovearre.

Yn It Bolwurk hawwe ferskate bekende nammen optreden, lykas *The Offspring* en Herman Brood. Yn de hjoeddeiske programmearring fan It Bolwurk binne hast alle hjoeddeiske muzykstilen fertsjintswurdige, ynklusyf berne- en (muzyk)teäterfoarstellings.

Yn It Bolwerk waard de finale hâlden fan it jierlikse popkonkoers fan Fryslân, De Lytse Priis fan Snits. It Bolwurk wûn yn 2007 de Fryske Poppriis.